**Likumprojekta ,,Grozījumi Personu apliecinošu dokumentu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība 5.1 punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva.Fizisko personu reģistra likums (spēkā no 2021.gada 28.jūnija). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Fizisko personu reģistra likumā noteiktajam Fizisko personu reģistrā tiek paplašināts Iedzīvotāju reģistra subjektu loks ar ārzemniekiem, kuriem ir tiesiska saikne ar Latviju, proti, Fizisko personu reģistrā papildus Iedzīvotāju reģistra likuma subjektiem tiks iekļautas ziņas par ārzemnieku: 1. kuram ir tiesiska saikne ar Latvijas Republiku, uz kuras pamata veidojas vai ir izveidojušās savstarpējas tiesības un pienākumi nekustamā īpašuma, komercdarbības, veselības, nodokļu, pabalstu un izglītības jomā,2. kurš vēlas saņemt ārzemnieka personas apliecību, lai veicinātu ekonomikas, zinātnes, izglītības vai kultūras sakaru attīstību,3. kurš vēlas Latvijas Republikā saņemt valsts pārvaldes pakalpojumus elektroniski, izmantojot Eiropas Savienības dalībvalsts, Eiropas Ekonomikas zonas valsts vai Šveices Konfederācijas izsniegto elektroniskās identifikācijas līdzekli,4. kurš ir patvēruma meklētājs Latvijas Republikā.Ņemot vērā, ka no 2021.gada 28.jūnija Fizisko personu reģistrā tiks uzsākts reģistrēt ārzemniekus atbilstoši Fizisko personu reģistra likuma 4.panta pirmās daļas 2.punkta “d“, “e” un “f” apakšpunktā noteiktajam, un Personu apliecinošu dokumentu likuma (turpmāk - PADL) 4.panta otrajā daļā noteikts, ka personu apliecinošus dokumentus izsniedz, pamatojoties uz Iedzīvotāju reģistra (Fizisko personu reģistra) datiem, bet attiecībā uz Fizisko personu reģistra likuma 4.panta pirmās daļas 2.punkta “d”, “e” un “f” apakšpunktā minētajiem ārzemniekiem PADL līdz šim nav noteikts, kāda tipa personas tiesisko statusu apliecinošu dokumentu paredzēts viņiem izsniegt un lai ieviestu Ministru kabineta 2016.gada 11.augusta rīkojumā Nr.439 “Par Konceptuālo ziņojumu par fizisko personu reģistru” noteikto, kas paredz ārzemniekiem Latvijā iegūt digitālo identitāti: eID karti un elektronisko parakstu, nepieciešams papildināt PADL 5.panta pirmo daļu ar 6.punktu, ieviešot jaunu personas apliecības tipu – ārzemnieka personas apliecība (turpmāk – ārzemnieka eID karte). Lai PADL nepārprotami noteiktu, ka ārzemnieka eID karte nav trešās valsts pilsoņa personas apliecība – uzturēšanās atļauja (atbilstoši PADL 5.panta otrajā daļā noteiktajam) vai Savienības pilsoņa personas apliecība, likumprojektā paredzēts papildināt PADL 5.pantu ar 2.1 daļu, precizējot, tieši kurām ārzemnieku kategorijām būs tiesisks pamats pieprasīt ārzemnieka eID karti. Atšķirībā no citiem personu apliecību tipiem, kas noteikti PADL, ārzemnieka eID karte nav noteikta kā obligāts personu apliecinošs dokuments. Ārzemniekam, kurš būs izteicis vēlēšanos būt aktīvs elektroniskajā vidē, elektroniskās identitātes rīku piešķiršanai tiks izsniegta ārzemnieka eID karte, kas tiks izgatavota un izsniegta analogā kārtībā kā tiek patlaban izsniegtas citu PADL noteikto tipu eID kartes. Ārzemnieka eID karte vizuāli atšķirsies, tā nebūs ceļošanas dokuments un neapliecinās personas uzturēšanās tiesības Latvijā. Ārzemnieka eID kartē iestrādātie elektroniskās identitātes rīki nodrošinās ārzemniekam iespēju izmantot publiskās pārvaldes e-pakalpojumus, lietot e-adresi, elektroniski identificēties un parakstīt dokumentus, tādējādi kopumā lietot plašu valsts sniegto pakalpojumu klāstu. Pieteikumi ārzemnieka eID kartes izsniegšanai ārpus Latvijas tiks pieņemti tikai Latvijas pārstāvniecībās, kuras atrodas ārpus Šengenas zonas, un par ārzemnieka eID kartes izsniegšanu personai būs jāmaksā valsts nodeva 80 eiro, kā arī jārēķinās ar attiecīgajiem maksājumiem par konsulāro pakalpojumu saņemšanu, ja persona noformēs iesniegumu Latvijas pārstāvniecībā.Ņemot vērā, ka ārzemnieka eID karte likumprojektā nav noteikta kā obligāts personu apliecinošs dokuments, bet gan tās saņemšana būs Fizisko personu reģistra tiesību subjekta brīva izvēle saņemt elektroniskās identifikācijas un elektroniskā paraksta rīkus (ārzemnieka eID karti ar tajā iekļautajiem un aktivizētajiem kvalificētajiem sertifikātiem), lai nodrošinātu Latvijas diasporai ārvalstīs nozīmīgu konsulāro pakalpojumu sniegšanu, starp Ārlietu ministriju un Pilsonības un migrācijas lietu pārvaldi (turpmāk – pārvalde) ir tikusi panākta starpinstitucionāla vienošanās, ka šāds konsulārais pakalpojums būs pieejams tikai tajās pārstāvniecībās, kuras neatrodas Šengenas zonā un kurās tas ir iespējams, ņemot vērā to tehnisko aprīkojumu un noslodzi konsulāro pakalpojumu sniegšanā Latvijas valstspiederīgajām personām. Šim nolūkam Ārlietu ministrija izvērtēs pārstāvniecību ārpus Šengenas zonas noslodzi un tehniskā aprīkojuma pieejamību, nosakot pārstāvniecības, kurās tiks pieņemti pieteikumi ārzemnieka eID kartes izsniegšanai un nodrošināta šo dokumentu izsniegšana personām. Ārzemnieka eID karti pārstāvniecībās būs iespējams saņemt gadījumos, ja personas dati par ārzemnieku ievadīti Fizisko personu reģistrā un ārzemniekam piešķirts Latvijas personas kods. Gadījumos, ja ārzemnieka personas dati nav ievadīti Fizisko personu reģistrā, saņemot pieteikumu par ārzemnieka eID kartes izsniegšanu pārstāvniecībā, konsulārā amatpersona veiks ārzemnieka datu ievadi Fizisko personu reģistrā un ārzemniekam tiks piešķirts personas kods. Konsulārās amatpersonas pārstāvniecībās veiks ārzemnieka personas datu ievadi Fizisko peronu reģistrā tikai tad, ja pārstāvniecībā tiks saņemts pieteikums par ārzemnieka eID kartes izsniegšanu. Likumprojekts precizē tiesisko regulējumu, ar kuru iepriekš noteikts, ka personu apliecinošus dokumentus izsniedz, pamatojoties uz Iedzīvotāju reģistra datiem, izsakot PADL 4.panta otro un trešo daļu jaunā redakcijā, jo no 2021.gada 28.jūnija Iedzīvotāju reģistru aizstāj Fizisko personu reģistrs. Likumprojektā precizēta PADL 10.panta astotā daļa, ar kuru noteikts, kādos gadījumos neizsniedz par 14 gadiem jaunāka Latvijas pilsoņa vai nepilsoņa personu apliecinošu dokumentu. Ņemot vērā, ka personu apliecinošs dokuments Latvijas pilsonim un nepilsonim ir obligāts tikai no 15 gadu vecuma, bet jaunāka vecuma bērnam tas tiek izsniegts pēc bērna vecāka (vai cita likumiskā pārstāvja) lūguma ceļošanai, tiks paredzēts ierobežojums izsniegt bērna personu apliecinošu dokumentu Latvijas pilsonim vai nepilsonim gadījumos, ja- ir saņemts tās likumiskā pārstāvja iesniegums ar lūgumu neizsniegt personu apliecinošu dokumentu, — līdz laikam, kad tiesā iesniegts šā panta astotās daļas 2.punktā minētais lūgums, bet ne ilgāk kā mēnesi no iesnieguma saņemšanas dienas; - ir saņemts dokuments, kas apliecina, ka tiesai iesniegts lūgums pieņemt lēmumu, ar kuru noteikts aizliegums bērnu izvest no valsts, — līdz dienai, kad stājas spēkā tiesas lēmums par aizliegumu bērnu izvest no valsts vai par atteikumu šādu aizliegumu noteikt; - ir pieņemts tiesas lēmums par aizliegumu attiecīgajai personai izbraukt no valsts vai izbraukt no valsts līdz tiesvedības procesa pabeigšanai ar galīgo nolēmumu lietā nodrošina, ka bērns netiks izvests no valsts.Savukārt personu apliecinošs dokuments citas valsts pilsonim (kas nav Latvijas pilsonis, Latvijas nepilsonis), proti, uzturēšanās atļauja vai Savienības pilsoņa personas apliecība, tiek izsniegts ar mērķi uzturēties Latvijā, nevis ceļošanai ārpus Latvijas.  |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz atsevišķām ārzemnieku kategorijām (sk. Anotācijas I sadaļas 2.punktu), kuri no 2021.gada 28.jūnija saskaņā ar Fizisko personu reģistra likumā noteikto tiks reģistrēti Fizisko personu reģistrā un būs tiesīgi pieprasīt ārzemnieka eID karti.  |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka ar likumprojekta regulējumu tiek ieviests jauns personas apliecības tips – ārzemnieka eID karte, secināms, ka amatpersonām, kuras izsniedz klientiem personu apliecinošus dokumentus, administratīvais slogs pieaug.  |
| 3. | Administratīvo izmaksu monetārs novērtējums | ERAF projekta “Fizisko personu datu pakalpojumu modernizācija” ietvaros plānots, ka katru gadu Pilsonības un migrācijas lietu pārvalde izsniegs vidēji 2000 ārzemnieka eID karšu. Administratīvo izmaksu aprēķins: C (elektroniska iesnieguma ārzemnieka eID kartes saņemšanai noformēšana, t.sk. informācijas pārbaude informācijas sistēmās vai ierašanās Pilsonības un migrācijas lietu pārvaldē iesnieguma ārzemnieka eID kartes izsniegšanai noformēšanai; izgatavotās eID kartes izsniegšana) = atalgojums 4,60 euro/h x 0,5h x (2000 Fizisko personu reģistrā reģistrēto ārzemnieku x 1 iesniegums ārzemnieka eID kartes izsniegšanai) = 4600 euro. Administratīvās izmaksas pavisam kopā: 4600 euro.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Likumprojektā minētā jauna tipa personas apliecības – ārzemnieka eID kartes ieviešanas ietekme uz valsts budžetu jau ir tikusi izvērtēta 2016.gada 11.augustā (Ministru kabineta 2016.gada 11.augusta rīkojums Nr.439) un Pilsonības un migrācijas lietu pārvalde iepirkuma rezultātā 2018.gadā ir noslēgusi līgumu ar eID karšu sagatavju ražotāju; ārzemnieka eID karšu sagataves jau ir tikušas sagādātas un pienesums valsts budžetam attiecībā uz ieņēmumiem no valsts nodevas par ārzemnieka eID karšu izsniegšanu, ir ticis aprēķināts un iekļauts Ministru kabineta 2011.gada 27.jūlija rīkojumā Nr.347 ,,Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai” izdevumu un ieņēmumu aprēķinos 2021., 2022. un 2023.gadam, vērtējot, ka valsts nodeva par personas apliecības izsniegšanu ir 14.23 euro atbilstoši Ministru kabineta 2012.gada 21.februāra noteikumos Nr.133 “Noteikumi par valsts nodevu par personu apliecinošu dokumentu izsniegšanu” tajā brīdī spēkā esošajā redakcijā noteiktajam. Ārzemnieka eID karte likumprojektā nav noteikta kā obligāts personu apliecinošs dokuments (tās saņemšana būs personas brīva izvēle). Pieteikumu ārzemnieku eID karšu noformēšanai un izsniegšanai tiks izmantots tas pats tehniskais un darbaspēka resurss, kas tiek izmantots patlaban personu apliecinošo dokumentu noformēšanai un izsniegšanai. Ņemot vērā, ka jebkādas iespējas palielināt minētos resursus gan pārvaldei, gan Latvijas pārstāvniecībām, kuras atrodas ārpus Šengenas zonas, ir ierobežotas un lai jauna personas apliecības tipa – ārzemnieka eID kartes ieviešana nesamazinātu būtisku pakalpojumu pieejamību Latvijas valstspiederīgajiem, plānots noteikt valsts nodevu par ārzemnieka eID kartes izsniegšanu 80 euro apmērā. Tādējādi veicinot personas pārdomāt nepieciešamību iegūt ārzemnieka eID karti un ierobežojot nepamatotu pieteikumu saņemšanu, tādā veidā atslogojot valsts iestāžu administratīvos resursus.Ņemot vērā minēto, Pilsonības un migrācijas lietu pārvaldē tiek izstrādāti grozījumi Ministru kabineta 2012.gada 21.februāra noteikumos Nr.133 “Noteikumi par valsts nodevu par personu apliecinošu dokumentu izsniegšanu” (turpmāk - Noteikumi Nr.133). Izvērsts paskaidrojums un aprēķins tiks atspoguļots grozījumu Noteikumos Nr.133 sākotnējās ietekmes novērtējuma ziņojuma (anotācijas) III sadaļā “Tiesību akta projekta ietekme uz valsts budžetu un pašvaldību budžetiem”.  |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 ,,Sabiedrības līdzdalības kārtība attīstības plānošanas procesā”, lai informētu sabiedrību par likumprojektu un dotu iespēju izteikt viedokli, informācija par likumprojektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību, un sabiedrības pārstāvjiem nodrošinātu iespēju rakstiski sniegt viedokli par likumprojektu tā izstrādes stadijā, 2021.gada 1.februārī informācija par likumprojektu ievietota Iekšlietu ministrijas tīmekļa vietnē (https://www.iem.gov.lv/lv/likumprojekts-grozijumi-personu-apliecinosu-dokumentu-likuma), aicinot sabiedrību viedokļus par likumprojektu sniegt līdz 2021.gada 14.februārim. Vienlaikus Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā” 14.punktu, projektu 2021.gada 1.februārī nosūtīja Valsts kancelejai publicēšanai tās tīmekļa vietnē. |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S. Ģirģens

G.Dzelme, 67219521

ginta.dzelme@pmlp.gov.lv

v\_sk. = 2035